als_Latn dik_Latn sag_Latn
Itali / Seria A
Napoli – Inter
Napoli pret sot Inter-in, në një sfidë me rëndësi të jashtëzakonshme, mes dy skuadrash që janë shumë larg pritshmërive dhe tashmë luajnë një finale të vogël. Napoli nuk shpreson më tek titulli, por ka synim të qartë vendin e tretë të paktën, ndaj sot kërkon me çdo kusht fitoren, sepse që tani është në vendin e shtatë dhe rivalët po ecin me ritme të larta. Edhe më keq është puna tek Inter-i, që është 8 pikë larg vendit të dytë dhe përtej deklaratave ambicioze, e vërteta është që në rast disfate sot vendi i tretë do të bëhet thuajse i pamundur. Në kampionat Interi nuk fiton prej thuajse 20 vitesh në Napoli dhe do të vuajë edhe sot, por gjithsesi është një ndeshje mjaft e hapur, duke pasur parasysh që Napoli vuan shumë për të gjetur golin dhe Interi luajti shumë mirë në derbi. Për sot Napoli është pa sulmuesin e dëmtuar Milik (7/4) dhe sulmuesin e pezulluar Mertens (13/3), ndërsa për miqtë mbetet jashtë mesfushori i dëmtuar Medel (10/0).
Parashikimi: Gol/gol
Francë / Liga 1
Caen – Dijon
Caen vazhdon të rrëshqasë në renditje dhe ka marrë vetëm 4 pikë në 7 ndeshjet e fundit, ndaj situata është shumë shqetësuese. Në fushën e vet kjo skuadër luan më mirë dhe sot shpreson të reagojë, kur të presë Dijon-in, që vjen nga një barazim i rëndësishëm kundër Monaco-së dhe zbret në fushë me moral të lartë, pavarësisht se nuk fiton prej një muaji e gjysmë. Problem për Dijon-in është rendimenti i ulët jashtë fushe, ku nuk ka fituar ende, ndaj sot edhe një pikë vlen shumë. Për sot Caen është sërish pa portierin titullar Vercoutre, i dëmtuar, ndërsa për miqtë mbeten jashtë mesfushorët Balmont (8/0) e Martin (1/0).
Parashikimi: 0-2 gola
Holandë / Eredivisie
Heracles – NEC Nijmegen
Ecuria e mirë e Heracles-it u ndal javën e shkuar, me humbjen e thellë në Alkmaar, por kjo skuadër gjithmonë vuan jashtë fushe. Sot Heracles shpreson të kthehet në rrugën e duhur, kur të përballet me një rival direkt për mbijetesë, NEC Nijmegen, që javën e shkuar mposhti Twente-n dhe mori tre pikë të arta, sepse vinte nga disa ndeshje jo të mira. Edhe NEC vuan shumë në udhëtim, ku ka fituar vetëm një nga 17 ndeshjet e fundit, ndaj sot edhe barazimi e kënaq. Për sot Heracles është pa mbrojtësin e dëmtuar Te Wierik (11/0), ndërsa miqtë janë të plotë.
Parashikimi: 1
Angli / Championship
Nottingham F. – Newcastle
Newcastle viziton sot Nottingham Forest-in dhe kërkon fitoren e kthesës, pas dy humbjesh rresht mes kampionatit e Kupës së Ligës. Nëse humbja ndaj Hull City-t në mesjavë nuk përbën problem, disfata e javës së shkuar ndaj Blackburn-it ishte shqetësuese, sepse u hodh poshtë një mundësi e mirë për shkëputje në krye. Megjithatë, skuadra e drejtuar nga Rafa Benitez mbetet në krye dhe ka fituar 7 nga 8 ndeshjet e fundit në transfertë, ndaj sot niset favorite e madhe në Nottingham. Vendasit kanë marrë 7 pikë në 3 ndeshjet e fundit, por kanë një listë të gjatë dëmtimesh dhe mungon për pezullim mesfushori Hildeberto Pereira (12/1), ndërsa Newcastle nuk ka mungesa.
Parashikimi: 2
Itali / Seria B
Trapani – Carpi
Trapani u mund edhe javën e shkuar në Pisa dhe situata është bërë kaotike, me trajnerin Serse Cosmi që është pushuar nga puna. Sot Trapani shpreson të bëjë kthesë, kur të presë Carpi-n, në një sfidë delikate, sepse miqtë kanë një skuadër cilësore dhe fundjavën e shkuar mundën Cittadella-n, duke u kthyer në zonën play-off, ku synojnë ta mbyllin sezonin, pasi vendi i dytë duket shumë larg.
Parashikimi: FF2
Spanjë / Segunda
Getafe – Sevilla B
Getafe-Sevilla Atlético hap javën e 17-të në divizionin e dytë spanjoll, një sfidë mes dy skuadrash që po luftojnë për kreun e renditjes. Megjithatë, Sevilla Atlético, siç quhet Sevilla B, nuk lejohet të ngjitet në Primera, ndaj luan thjesht për të mos rrezikuar rënien dhe shkon shumë e qetë në Madrid. Ndërkaq, Getafe ka fituar 3 nga 4 ndeshjet e fundit dhe ka një mbrojtje mjaft solide, ndërsa kohët e fundit ka filluar të shënojë rregullisht dhe tashmë është shumë afër kreut, ku i takon të jetë, sepse është një klub që në dekadën e fundit ka luajtur thuajse çdo vit në Primera.
Parashikimi: 1
zsm_Latn lmo_Latn als_Latn zsm_Latn ind_Latn ltz_Latn als_Latn nso_Latn glg_Latn sot_Latn als_Latn als_Latn gla_Latn zho_Hans als_Latn als_Latn zsm_Latn vec_Latn als_Latn fao_Latn glg_Latn hau_Latn als_Latn als_Latn